Държавен вестник, бр. 55, 2011 г., стр. 7

БРОЙ  55	
Д Ъ Р Ж А В Е Н  В Е С Т Н И К 	
СТР.  7  
на пътната инфраструктура и годишен план 
за изпълнение на програмата от агенцията; 
програмата и планът се представят на ми­
нистъра за одобряване в срок до 31 януари за 
предстоящия тригодишен период, съответно 
за предстоящата година.“ 
§ 5. В чл. 26 се правят следните изменения 
и допълнения:
1. Създава се нова ал. 4:
„(4) Разрешенията по ал. 1 и 2 за авто­
магистралите по чл. 28б, ал. 1 се издават 
от изпълнителния директор на Национална 
компания „Стратегически инфраструктурни 
проекти“. Разрешенията по ал. 1, т. 2 и ал. 2 
се издават след съгласие на управителния 
съвет на компанията.“
2. Досегашната ал. 4 става ал. 5 и в нея след 
думите „републиканските пътища“ се поставя 
запетая и се добавя „съответно Национална 
компания „Стратегически инфраструктурни 
проекти“ за автомагистралите по чл. 28б, 
ал. 1“.
3. Досегашната ал. 5 става ал. 6 и в нея 
след думата „агенцията“ се поставя запетая 
и се добавя „съответно управителният съвет 
на Национална компания „Стратегически ин­
фраструктурни проекти“ за автомагистралите 
по чл. 28б, ал. 1“.
§ 6. Създава се глава четвърта „а“ с 
чл. 28а – 28и:
„ Г л а в а  ч е т в ъ р т а  „ а “
НАЦИОНАЛНА КОМПАНИЯ „СТРАТЕГИ­
ЧЕСКИ ИНФРАСТРУКТУРНИ ПРОЕКТИ“
Чл. 28а. (1) Създава се Национална компа­
ния „Стратегически инфраструктурни проек­
ти“ със статут на държавно предприятие по 
чл. 62, ал. 3 от Търговския закон.
(2) Национална компания „Стратегически 
инфраструктурни проекти“, наричана по-на­
татък „компанията“, е юридическо лице със 
седалище София.
(3) Държавата предоставя на компанията 
имущество – публична и частна държавна 
собственост, определено с решение на Минис­
терския съвет, за изпълнение на дейността є.
(4) Компанията не е търговско дружество, 
не формира и не разпределя печалба.
(5) За компанията не може да се открива 
производство по несъстоятелност.
Чл. 28б. (1) Основният предмет на дейност 
на компанията е финансиране, проектиране, 
изграждане, управление, поддържане и ремонт 
на автомагистрала „Струма“, автомагистрала 
„Хемус“ и автомагистрала „Черно море“. 
(2) При проектирането и изграждането на 
обектите по ал. 1 компанията:
1. организира, възлага, финансира, уп­
равлява и контролира дейностите, свър­
зани непосредствено с проектирането и 
изграждането на пътищата, включително 
с извършването на всички необходими 
предпроектни проучвания, финансови ана­
лизи, анализи „разходи-ползи“, прогноза 
за трафика, провеждане на необходимите 
процедури съгласно действащото екологич­
но законодателство и други, необходими за 
реализиране на проектите;
2. извършва дейности, свързани с принуди­
телно отчуждаване на имоти за задоволяване 
на държавни нужди за изграждане на пътищата 
като инвеститор в съответствие с изискванията 
на Закона за държавната собственост;
3. изготвя проектни предложения за кан­
дидатстване за предоставяне на безвъзмездни 
финансови помощи от Оперативна програма 
„Транспорт“ и от други източници на финан­
сиране във връзка с изпълнение на проектите 
и изграждане на пътищата; 
4. провежда обществените поръчки за ре­
ализация на проектите;
5. възлага оценка на въздействието върху 
пътната безопасност и на одити за пътна 
безопасност на съответния етап от планира­
нето, от инвестиционното проектиране, при 
въвеждане в пробна експлоатация на обектите 
по ал. 1 и при началната им експлоатация.
(3) Компанията управлява автомагистрали­
те по ал. 1 след изграждането и въвеждането 
им в експлоатация.
(4) При управлението на автомагистралите 
по ал. 1 компанията:
1. организира, възлага, финансира и кон­
тролира дейностите по поддържане и ремонт, 
включително на пътните съоръжения и на 
пътните принадлежности;
2. осигурява отстраняването на изоставе­
ни превозни средства и други препятствия 
от автомагистралите и предоставя услуги за 
пътна помощ на увредени превозни средства;
3. издава разрешителни за специално полз­
ване и събира таксите за специално ползване 
на автомагистралите; 
4. отговаря за изпълнение на задълженията 
и предоставя услуги на физически и юриди­
чески лица и еднолични търговци, експлоа­
тиращи крайпътни обслужващи комплекси, в 
съответствие с чл. 16в от Закона за управление 
на отпадъците; 
5. осигурява обществено ползване и ин­
формация и прогнози за пътния трафик за 
пътищата по ал. 1.
Чл. 28в. (1) Финансирането на дейността 
на компанията се извършва от:
1. републиканския бюджет;
2. такси за специално ползване на автома­
гистралите по чл. 28б,  ал. 1;
3. преотстъпени такси по чл. 10, ал. 1 в 
размер, определен със закона за държавния 
бюджет за съответната година;
4. собствени приходи;
5. дарения;